Dit was ongelooflik om by Bethel Country Lodge tuis te gaan. Die kamers is besonders mooi gedoen, en die warmkomberse en beddegoed was 'n pluspunt. Genoeg badkamers en slaapkamers vir 'n uitgebreide gesin. Pragtige boustyl en ruim vertrekke. Wye verskeidenheid vermaak insluitende boeke, veerpyltjiebord, snoekertafel en ander bord speletjies. Ons sal vir seker weer terug wees! Definitief die moeite werd om 'n paar dae daar uit te span en te ontspan.
Dis 'n heerlike ou huis met 'n antrasiet stofie in die sitkamer, lekker groot stoepkamer met 'n pragtige uitsig. Ons het heerlik gebly, sal verseker terug wees volgende jaar.
Die verblyf is baie groot, skoon en baie gerieflik. Ons is baie goed verwelkom en die eienaar is baie behulpsaam en bedag. Ons sal definitief weer van hierdie verblyf in Clarens gebruik maak.
Daar was alles wat ons kon nodig gehad het. Ons het van die begin af tuis gevoel. Die kamers het meer as genoeg spasie sowel as pakplek en het mooi uitsigte. Ons het vreeslik lekker gekuier en was nooit verveeld nie. Regtig 'n lekker huis vir 'n klomp vriende of 'n groot familie.